	Priedas Nr. 2

	

	


TEKSTILĖS ATLIEKŲ SURINKIMO, TRANSPORTAVIMO IR TVARKYMO PASLAUGŲ TECHNINĖ SPECIFIKACIJA 

1. Šilutės rajono savivaldybės administracija (toliau – Perkančioji organizacija) perka tekstilės atliekų surinkimo, transportavimo ir tvarkymo paslaugas (toliau – Paslaugos).
2. Atliekų tvarkytojas, kuris pagal sutartį su Perkančiąja organizacija teikia tekstilės atliekų surinkimo, transportavimo ir tvarkymo paslaugas Šilutės rajono savivaldybės teritorijoje (toliau Paslaugų teikėjas), privalo Šilutės rajono savivaldybės teritorijoje surinkti, transportuoti ir sutvarkyti iš tekstilės atliekų surinkimo konteinerių surinktas tekstilės atliekas, taip pat prie tekstilės atliekų konteinerių paliktas tekstilės atliekas.
3. Paslaugos taip pat apima tekstilės atliekų konteinerių viduje, konteinerių stovėjimo vietose ir 3 metrus aplink jas paliktų nepavojingų ne tekstilės komunalinių atliekų ir kitų savo pobūdžiu bei sudėtimi į komunalines atliekas panašių atliekų surinkimą, transportavimą ir sutvarkymą, kiek tai leidžiama pagal galiojančius teisės aktus.
4. Paslaugos teikiamos visoje Šilutės rajono savivaldybės teritorijoje.
5. Tekstilės atliekos surenkamos į Perkančiosios organizacijos valdomus ir nurodytose vietose pastatytus tekstilės atliekų surinkimo konteinerius, kurių talpa – apie 2,5 m3, preliminarus bendras kiekis – 40 vnt.
6. Tekstilės atliekų  konteineriai Šilutės mieste ir Šilutės rajono savivaldybės kaimiškose seniūnijose turi būti aptarnaujami ne rečiau kaip 1 (vieną) kartą per mėnesį, jeigu pagal faktinį konteinerio užpildymą nereikia dažnesnio aptarnavimo. 
7. Perkančioji organizacija turi teisę, atsižvelgdama į konteinerių užpildymą ir faktinį poreikį, užsakyti papildomą konkretaus konteinerio aptarnavimą. Paslaugų teikėjas privalo papildomą aptarnavimą atlikti per 3 (tris) darbo dienas nuo rašytinio Perkančiosios organizacijos užsakymo, pateikto elektroniniu paštu, gavimo dienos. Papildomas aptarnavimas apmokamas taikant Sutartyje nustatytą vieno konteinerio aptarnavimo įkainį.
8. Kiekvieno tekstilės atliekų konteinerio aptarnavimo metu Paslaugų teikėjas privalo:
8.1. ištuštinti tekstilės atliekų konteinerį ir surinkti visą jame esantį turinį, nepriklausomai nuo jame esančių atliekų rūšies, įskaitant tekstilės ir ne tekstilės atliekas, bei užtikrinti viso surinkto turinio tinkamą sutvarkymą teisės aktų nustatyta tvarka;
8.2. surinkti visas tekstilės atliekas, paliktas tekstilės atliekų konteinerio stovėjimo vietoje ir 3 m spinduliu apie ją, nepriklausomai nuo jų kiekio, pakuotės ar išdėstymo;
8.3. surinkti ir sutvarkyti visas ne tekstilės atliekas, paliktas tekstilės atliekų konteinerio stovėjimo vietoje ir 3 m spinduliu apie ją. Pastebėjus stambiagabarites, statybines  atliekas, Paslaugų teikėjas apie tai ne vėliau kaip per 1 darbo dieną informuoja Perkančiąją organizaciją; 
8.4. užtikrinti, kad po konteinerio aptarnavimo jo viduje ir konteinerio stovėjimo vietoje bei 3 m spinduliu aplink ją  neliktų atliekų, išskyrus atvejus, kai Perkančioji organizacija raštu nurodo kitaip;
8.5. užtikrinti, kad surenkamos, vežamos ir laikomos tekstilės atliekos būtų apsaugotos nuo drėgmės, dulkių ir kitų taršos šaltinių.
9. Paslaugų teikėjas privalo užtikrinti visų tekstilės atliekų konteinerių plovimą  ir dezinfekavimą ne rečiau kaip 2 (du) kartus per kalendorinius metus – vieną kartą balandžio mėnesį ir vieną kartą rugpjūčio mėnesį. Paslaugų teikėjas privalo konteinerius plauti ir dezinfekuoti vadovaudamasis higienos, aplinkos apsaugos ir darbuotojų saugos reikalavimais. Dezinfekavimui naudojami biocidiniai produktai turi būti teisėtai teikiami rinkai ir naudojami pagal jų paskirtį, laikantis Europos Sąjungos ir Lietuvos Respublikos teisės aktų reikalavimų.
10. Vieno tekstilės atliekų konteinerio ištuštinimo (aptarnavimo) kaina apima visas su konteinerio aptarnavimu susijusias Paslaugų teikėjo išlaidas, įskaitant konteinerio ištuštinimą, jame esančių tekstilės ir ne tekstilės atliekų surinkimą, jų pakrovimą, transportavimą ir sutvarkymą, taip pat tekstilės ir ne tekstilės atliekų, esančių konteinerio stovėjimo vietoje ir aplink ją, surinkimą, pakrovimą, transportavimą ir sutvarkymą, konteinerio plovimą ir dezinfekavimą bei kitus veiksmus ir išlaidas, būtinas tinkamam Paslaugų suteikimui. Už šioje techninėje specifikacijoje nurodytus veiksmus, kurie yra įskaičiuoti į vieno konteinerio aptarnavimo kainą, papildomas mokestis nemokamas. 
11. Paslaugų teikėjas privalo užtikrinti, kad tekstilės atliekų konteinerių aptarnavimo metu nebūtų pažeisti konteineriai, jų stovėjimo vietos, kelio danga, aplinkinė infrastruktūra ir kitas Perkančiosios organizacijos ar trečiųjų asmenų turtas. Paslaugų teikėjas atsako už dėl jo veiksmų ar neveikimo padarytą žalą teisės aktų nustatyta tvarka.
12. Paslaugų teikėjas kartu su PVM sąskaita faktūra privalo Perkančiajai organizacijai pateikti suteiktų Paslaugų aktą, kuriame turi būti nurodyti ne mažiau kaip šie duomenys:
12.1. aptarnautų tekstilės atliekų konteinerių vietos; 
12.2. kiekvienoje vietoje aptarnautų tekstilės atliekų konteinerių skaičius;
12.3. tekstilės atliekų konteinerių aptarnavimo datos;
12.4. surinktų tekstilės atliekų kiekis (kg/t);
12.5. bendras per ataskaitinį laikotarpį aptarnautų tekstilės atliekų konteinerių skaičius;
12.6. papildomai aptarnautų tekstilės atliekų konteinerių skaičius, jeigu tokių buvo;
12.7. kita informacija, reikalinga suteiktų Paslaugų apimčiai pagrįsti.
13. Surinktos tekstilės atliekos turi būti pasvertos Paslaugų teikėjo svarstyklėmis, kurioms teisės aktų nustatyta tvarka taikoma metrologinė patikra. Paslaugų teikėjas privalo užtikrinti, kad svėrimo įrenginys turėtų galiojančią metrologinę patikrą visą Sutarties galiojimo laikotarpį. Perkančiajai organizacijai pareikalavus, Paslaugų teikėjas privalo pateikti galiojančią metrologinę patikrą patvirtinančius dokumentus.
14. Už suteiktas Paslaugas atsiskaitoma pagal faktiškai aptarnautų tekstilės atliekų konteinerių skaičių ir Sutartyje nustatytą vieno tekstilės atliekų konteinerio aptarnavimo kainą. Surinktų tekstilės atliekų kiekis (kg/t) yra apskaitos ir ataskaitų teikimo duomuo ir nėra Paslaugų kainos ar atsiskaitymo pagrindas.
15. Paslaugų teikėjas privalo užtikrinti, kad tekstilės atliekos būtų surenkamos, transportuojamos, perduodamos ir tvarkomos laikantis Lietuvos Respublikos teisės aktuose nustatytų atliekų tvarkymo reikalavimų.
16. Paslaugų teikėjas privalo turėti visus teisės aktuose nustatytus galiojančius leidimus, licencijas, registracijas ir kitus dokumentus, jeigu jie yra privalomi atitinkamai atliekų surinkimo, vežimo ar tvarkymo veiklai vykdyti, ir Perkančiajai organizacijai pareikalavus pateikti tai patvirtinančius dokumentus.
17. Paslaugų teikėjas, teikdamas Paslaugas, privalo užtikrinti, kad surinktos tekstilės atliekos būtų perduodamos teisę jas tvarkyti turintiems atliekų tvarkytojams ir tvarkomos laikantis atliekų tvarkymo hierarchijos, prioritetą teikiant paruošimui naudoti pakartotinai, pakartotiniam naudojimui ir perdirbimui, kai tai techniškai ir ekonomiškai įmanoma bei leidžiama teisės aktų.
18. Perkančioji organizacija turi teisę tikrinti Paslaugų teikimo kokybę, įskaitant konteinerių aptarnavimo faktą, teritorijos aplink konteinerius sutvarkymą, surinktų atliekų kiekį ir Paslaugų teikėjo pateiktų duomenų teisingumą.
19. Nustačius, kad po tekstilės atliekų konteinerio aptarnavimo konteineryje, jo stovėjimo vietoje ar prie jos liko atliekų, Paslaugų teikėjas privalo jas surinkti ir sutvarkyti be papildomo mokesčio. Perkančiajai organizacijai informavus Paslaugų teikėją apie tokį neatitikimą, atliekos turi būti surinktos ir teritorija sutvarkyta ne vėliau kaip per 1 (vieną) darbo dieną nuo pranešimo gavimo, jeigu Perkančioji organizacija ir Paslaugų teikėjas raštu nesutaria dėl kito termino.
20. Žemiau pateiktoje lentelėje nurodytos esamų ir planuojamų pastatyti  tekstilės atliekų surinkimo priemonių pastatymo vietos ir konteinerių skaičius:

	
	Tekstilės atliekų konteinerio vieta
	Konteinerių skaičius
	Pastabos

	
	
	Esamos surinkimo priemonės, vnt.
	Planuojamos pastatyti surinkimo priemonės, vnt.
	

	1
	2
	3
	4
	5

	ŠILUTĖS MIESTAS  IR SENIŪNIJA
	

	1.
	Lietuvininkų g. 17, Šilutė m. (Šilutės seniūnija)
	2
	
	

	2.
	Dariaus ir Girėno g. 11, Šilutė m. ( PC „IKI“)
	3
	
	

	3.
	Zudermano g. 5, Šilutė m. ( atliekų surinkimo aikštelės )
	1
	
	

	4.
	Melioratorių al.10, Šilutė m. (atliekų surinkimo aikštelės )
	1
	
	

	5.
	Kęstučio g. 12A, Šilutės m.  (atliekų surinkimo aikštelės )
	1
	
	

	6.
	Dzūkų g. 24, Šilutės m.
	1
	
	

	7.
	Santakos g. 2, Pagrynių k.
	1
	
	

	8.
	Miško g. 22, Grabupių k.
	1
	
	

	9.
	Traksėdžių k., Šilojų g. 18
	1
	
	

	10.
	Mokyklos g. 6, Laučių k.
	1
	
	

	11.
	Beržų g. 11, Macikų k.
	1
	
	

	JUKNAIČIŲ SENIŪNIJA

	

	12.
	Juknaičių k., Vengrų g. 2
	1
	
	

	13.
	Pašyšių k., Topolių g. 1 (prie parduotuvės)
	1
	
	

	14.
	Leitgirių k., Paupio g. 1 (prie autobusų stotelės)
	1
	
	

	15.
	Paleičių k., F.Bajoraičio g. 15 (prie medžiotojų klubo "Beržtai")
	1
	
	

	VAINUTO SENIŪNIJA
	

	16.
	Vainuto mstl., Galnės g. 1
	1
	
	

	17.
	Balčių k., Tauragės g 49 (prie bendruomenės namų)  
	1
	
	

	18.
	Gorainių k., Vilties g. 21 (prie bendruomenės namų)   
	1
	
	

	19.
	Bikavėnų k., Jūros g. 11 (prie bendruomenės namų)    
	1
	
	

	ŽEMAIČIŲ NAUMIESČIO SENIŪNIJA
	

	20.
	Žemaičių Naumiesčio mstl., Laisvės g. 2
	1
	
	

	21.
	Degučių k., Plaškuoto g. 2 (prie bendruomenės namų)    
	1
	
	

	SAUGŲ SENIŪNIJA
	

	22.
	Saugų k., Mažosios Lietuvos g. 4
	1
	
	

	23.
	Vilkyčių k., Vilkyčių g. 12 (prie bendruomenės namų)
	1
	
	

	24.
	Žemaitkiemio k., Bažnyčios g. 2A
	1
	
	

	KINTŲ SENIŪNIJA
	

	25.
	Kintų mstl., Jaunimo g. 3
	1
	
	

	26.
	Sakūčių k., Mažoji g. 12 (prie garažų)
	1
	
	

	GARDAMO SENIŪNIJA
	

	27.
	Gardamo mstl., Šaulių g. 9
	1
	
	

	28.
	Šylių k., Tilto g.4 (prie keturbučio)
	1
	
	

	29.
	Ramučių k., Eidaičių g. 1 (prie skelbimų lentos)
	1
	
	

	ŠVĖKŠNOS SENIŪNIJA
	

	30.
	Švėkšnos mstl., Liepų a. 24 (seniūnijos kieme)
	2
	
	

	31.
	Inkaklių k., Ašvos g. 4 (prie bendruomenės namų)
	1
	
	

	USĖNŲ SENIŪNIJA
	

	32.
	Usėnų k., Nemuno g. 1A
	1
	
	

	33.
	Žemaitkiemio k., Alyvų g. 1 (priešais parduotuvę)
	1
	
	

	RUSNĖS SENIŪNIJA
	

	34.
	Rusnės mstl., Šilutės g. 1
	1
	
	

	KATYČIŲ SENIŪNIJA
	

	35.
	Katyčių mstl., Turgaus a. 1
	1
	
	

	36.
	Stubrių k., Sodų g. 1 (prie daugiabučio)
	1
	
	

	
	IŠ VISO SAVIVALDYBĖJE
	40
	
	



21. Konteinerių skaičius ir jų pastatymo vietos Sutarties galiojimo laikotarpiu gali būti keičiami, atsižvelgiant į Perkančiosios organizacijos poreikį. Apie planuojamus konteinerių skaičiaus ir (ar) pastatymo vietų pakeitimus Perkančioji organizacija informuoja Paslaugų teikėją Sutartyje nustatyta tvarka.
22. Paslaugų teikėjui suteikiamas pasiruošimo Paslaugų teikimui laikotarpis, kuris negali būti ilgesnis kaip 1 (vienas) mėnuo skaičiuojant nuo Sutarties pasirašymo dienos. Pasiruošimo Paslaugų teikimui laikotarpis nepratęsiamas.
23. Likus ne mažiau kaip 5 (penkioms) darbo dienoms iki pasiruošimo Paslaugų teikimui laikotarpio pabaigos Paslaugų teikėjas privalo Perkančiajai organizacijai raštu pateikti:
23.1.  visų darbuotojų, kurie bus atsakingi už Paslaugų teikimą ir koordinavimą, kontaktinius duomenis (vardus, pavardes, pareigas, telefonų numerius, elektroninio pašto adresus);
23.2. tekstilės atliekų surinkimo grafikus;
23.3. pasiruošimo Paslaugų teikimui aktą (toliau – aktą), kuriame nurodoma informacija:
23.3.1. Paslaugoms teikti naudojamų transporto priemonių sąrašas (nurodant valstybinius numerius);
23.3.2. patvirtinimas, kad Paslaugoms teikti transporto priemonėse įrengtos veikiančios geolokacijos/sekimo sistemos;
23.3.3.  patvirtinimas apie pilną pasirengimą teikti Paslaugas, atitinkančias visus techninės specifikacijos reikalavimus.
24. Įvykus įvykiams, kurie trukdo tinkamai pasiruošti Paslaugų teikimui, Paslaugų teikėjas privalo nedelsiant apie tai informuoti Perkančiąją organizaciją ir imtis visų galimų veiksmų problemoms išspręsti.
25. Šalims pasirašius pasiruošimo Paslaugų teikimui aktą, laikoma, kad Paslaugų teikėjas tinkamai pasiruošė Paslaugų teikimui.
26. Paslaugų teikėjas, nepasiruošęs tinkamam Paslaugų teikimui per pasiruošimo Paslaugų teikimui laikotarpį, neturi teisės į  pasiruošimo termino pratęsimą.
27. Nepasirašius pasiruošimo Paslaugų teikimui akto dėl Paslaugų teikėjo kaltės per nustatytą terminą, laikoma, kad Paslaugų teikimui nepasiruošta, ir Perkančioji organizacija turi teisę pasinaudoti Sutartyje nustatyta bauda ir be atskiro įspėjimo, vienašališkai nutraukti Sutartį.
28. Paslaugų teikėjas sudaro tekstilės atliekų surinkimo grafikus, nustatančius, kuriomis dienomis bus aptarnaujami tekstilės atliekų konteineriai. Grafikai sudaromi atsižvelgiant į Lietuvos Respublikos aplinkos ministro įsakymu patvirtintus Minimalius komunalinių atliekų tvarkymo paslaugos kokybės reikalavimus, Šilutės rajono savivaldybės komunalinių atliekų tvarkymo taisykles bei šią techninę specifikaciją. 
29. Pradinis tekstilės atliekų surinkimo grafikas turi būti pateiktas Perkančiajai organizacijai suderinti ne vėliau kaip likus 5 darbo dienoms iki Paslaugų teikimo pradžios. Vėlesnių kalendorinių metų tekstilės atliekų surinkimo grafikas turi būti suderintas su Perkančiąja organizacija ne vėliau kaip iki einamųjų metų gruodžio 1 d. 
30. Esant poreikiui, tekstilės atliekų surinkimo grafikas gali būti tikslinamas, apie  pakeitimus Perkančiąją organizaciją informuojant ne vėliau kaip prieš 14 (keturiolika) kalendorinių dienų, išskyrus skubius atvejus (konteinerių perpildymas, avarijos ar kitos nepalankios aplinkybės).     
31. Už netinkamą Paslaugų teikimą, šios techninės specifikacijos ir Sutarties reikalavimų nesilaikymą Paslaugų teikėjui taikomos Sutartyje numatytos netesybos (baudos, delspinigiai) bei kitos atsakomybės priemonės.

